**РЕФЕРЕНТНА ЛИСТА ПОСЛОВА**

**ЗА АНГАЖОВАЊЕ ЛИЦА ЗА ОБАВЉАЊЕ ПРИВРЕМЕНИХ И ПОВРЕМЕНИХ ПОСЛОВА У МИНИСТАРСТВУ КУЛТУРЕ**

**СЕКТОР ЗА САВРЕМЕНО СТВАРАЛАШТВО**

**(Листа број 2.)**

|  |  |  |
| --- | --- | --- |
| **1.** | **Опис посла** | 1.Вршење административних и аналитичких послова, који се односе на прикупљање и анализу података у вези са конкурсном документацијом у области аматерског културног и савременог стваралаштва. Административна подршка у реализацији свих делова конкурсне процедуре и израда прегледа пријава по корисницима и територији.    2.Израда аналитичке табеле која садржи прецизне податаке о броју пријављених и броју одобрених апликаната, по траженим и одобреним средствима и по економским класификацијама. Систематизација података добијених конкурсном процедуром, по врсти и броју апликаната чији пројекти су подржани-суфинансирани, по висини одобрених средстава, по областима и другим важним категоријама.  3.Дефинисање излазних вредности – исхода анализе одобрених пројеката по,територијалној дистрибуцији и језицима и упоредна анализа са резултатима конкурса од претходне године. |
| **2.** | **Потребна стручна спрема** | Стечено високо образовање из научне, односно стручне области у оквиру образовно-научног поља друштвено-хуманистичких наука или из уметничке, односно стручне области у оквиру образовно-уметничког поља уметности на основним академским студијама у обиму од најмање 240 ESPB бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету. |
| **3.** | **Вештине** | Дигитална писменост |
| **4.** | **Додатна знања** | Добре аналитичке способности.  Познавање методологије обраде података.  Комуникацијске способности и спремност за тимски рад. |